**Frumvarp til laga   
  
um breytingar á ýmsum lögum vegna fullgildingar á sáttmála Sameinuðu þjóðanna um réttindi fatlaðs fólks.**  
(Lagt fyrir Alþingi á 143. löggjafarþingi 2013–2014.)  
  
1. HLUTI  
**Innanríkisráðuneyti.**

I. KAFLI  
**Breyting á umferðarlögum, nr. 50/1987, með síðari breytingum.**1. gr.

a. Í stað orðsins „fatlaðra“ í 2. mgr. 4. gr. laganna kemur: fatlaðs fólks.

b. Í stað orðanna „fatlaðan mann“ í 2. mgr. 3. gr. kemur: fatlaðan einstakling.

c. Í stað orðsins „fatlaðra“ í j-lið 1. mgr. 28. gr. laganna kemur: fatlaðs fólks.   
d. Í stað orðsins „fatlaðra manna“ í 1. mgr. 49. gr. laganna kemur: fatlaðs fólks.

II. KAFLI  
**Breyting á lögum um fjarskipti, nr. 81/2003, með síðari breytingum.**2. gr.

    Í stað orðsins „fötluðum“ í f-lið 3. mgr. 61. gr. laganna kemur: fötluðu fólki.

III. KAFLI  
**Breyting á lögum um gatnagerðargjald, nr. 153/2006, með síðari breytingum.**3. gr.

Í stað orðsins „fatlaða“ í 2. mgr. 6. gr. laganna kemur: fatlað fólk.

IV. KAFLI  
**Breyting á almennum hegningalögum nr. 19/1940, með síðari breytingum.**4. gr.

    Í stað orðsins „fáviti“ í 222. gr. laganna kemur: einstaklingi með þroskahömlun.

V. KAFLI  
**Breyting á lögum um tekjustofna sveitarfélaga, nr. 4/1995, með síðari breytingum.**5. gr.

1. Í stað orðsins „fatlaðra“ í 2. tölul. c-liðar a-liðar 8. gr. laganna kemur: fatlaðs fólks.
2. Í stað orðsins „fatlaða“ í e-lið 9. gr. laganna kemur: fatlað fólk.
3. Í stað orðanna „málefna fatlaðra“ í 1.-4. mgr. a-lið 13. gr. laganna kemur: málefna fatlaðs fólks.
4. Í stað orðsins „fatlaða“ í 1.-4. mgr. a-lið 13. gr. laganna kemur: fatlað fólk.
5. Í stað orðsins „fatlaðra“ í bráðabirgðaákvæðum XI.-XVIII. laganna kemur: fatlað fólk.

VI. KAFLI  
**Breyting á lögum um Farsýsluna, stjórnsýslustofnun samgöngumála, nr. 119/2012, með síðari breytingum.**6. gr.

Í stað orðsins „fatlaðra“ í c-lið 7. tölul. 1. mgr. 8. gr. laganna kemur: fatlaðs fólks.

2. HLUTI  
**Velferðarráðuneyti.**

VII. KAFLI  
**Breyting á lögum um félagsþjónustu sveitarfélaga, nr. 40/1991, með síðari breytingum.**7. gr.

1. Í stað orðsins „fatlaða“ í 7. tölul. 2. gr. laganna kemur: fatlað fólk.
2. Í stað orðsins „fatlaða“ í XI. kafla laganna kemur: fatlað fólk.
3. Í stað orðsins „fötluðum“ í 42. gr. laganna kemur: fötluðu fólki.
4. Í stað orðsins „fatlaða“ í 43. gr. laganna kemur: fatlað fólk.
5. Í stað orðsins „Fatlaðir“ í 1. mgr. 44. gr. laganna kemur: Fatlað fólk.
6. Í stað orðsins „fatlaðra“ í 2. mgr. 44. gr. laganna kemur: fatlaðs fólks.
7. Í stað orðsins „fatlaðra“ í 3. mgr. 44. gr. laganna kemur: fatlaðs fólks.
8. Í stað orðsins „fatlaðra“ í 54. gr. laganna kemur: fatlaðs fólks.
9. Í stað orðsins „fatlaða“ í 54. gr. laganna kemur: fatlað fólk.

VIII. KAFLI  
**Breyting á lögum um húsnæðisstofnun ríkisins, nr. 97/1993, með síðari breytingum.**8. gr.

Í stað orðsins „fatlaðra“ í 2. mgr. 52. gr. laganna kemur: fatlaðs fólks.

IX. KAFLI  
**Breyting á lögum um húsaleigubætur, nr. 138/1997, með síðari breytingum.**9. gr.

Í stað orðanna „fatlaðir“ og „fatlaða“ í 5. mgr. 7. gr. laganna kemur: fatlað fólk.

X. KAFLI  
**Breyting á lögum um húsnæðismál, nr. 44/1998, með síðari breytingum.**10. gr.

Í stað orðsins „fatlaða“ í 5. tölul. 1. mgr. 14. gr. laganna kemur: fatlað fólk.

XI. KAFLI  
**Breyting á lögum um Greiningar- og ráðgjafastöð ríkisins, nr. 83/2003, með síðari breytingum.**11. gr.

1. Í stað orðsins „fatlaðra“ í c-lið 5. tl. 1. mgr. 4. gr. laganna kemur: fatlaðs fólks.
2. Í stað orðsins „fatlaðra“ í d-lið 5. tl. 1. mgr. 4. gr. laganna kemur: fatlaðs fólks.
3. Í stað orðsins „fatlaða“ í 3. mgr. 4. gr. laganna kemur: fatlað fólk.
4. Í stað orðsins „fatlaðra“ í 3. mgr. 4. gr. laganna kemur: fatlaðs fólks.
5. Í stað orðsins „fatlaðir“ í 1. mgr. 8. gr. laganna kemur: fatlað fólk.

XII. KAFLI  
**Breyting á lögum um sjúkratryggingar, nr. 112/2008, með síðari breytingum.**12. gr.

Í stað orðsins „fatlaða“ í 2. mgr. 26. gr. laganna kemur: fatlað fólk.

XIII. KAFLI  
**Breyting á lögum um þjónustu- og þekkingarmiðstöð fyrir blinda, sjónskerta og daufblinda einstaklinga, nr. 160/2008, með síðari breytingum.**13. gr.

Í stað orðanna „daufblinda einstaklinga“ í heiti laga um þjónustu- og þekkingarmiðstöð fyrir blinda, sjónskerta og daufblinda einstaklinga, nr. 160/2008, með síðari breytingum, kemur: einstaklinga með samþætta sjón- og heyrnarskerðingu.

14. gr.

1. Í stað orðanna „daufblinda einstaklinga“ og „daufblindir“ í 1. mgr. 1. gr. laganna kemur: einstaklingur með samþætta sjón- og heyrnarskerðingu.
2. Í stað orðsins „daufblinda“ í 3. mgr. 1. gr. kemur: einstaklinga með samþætta sjón- og heyrnarskerðingu.
3. Í stað orðanna „Daufblindrafélags Íslands“ í 3. mgr. 2. gr. laganna kemur: Fjóla, félag fólks með samþætta sjón- og heyrnarskerðingu.
4. Í stað orðsins „Daufblindur“ í 3. tölul. 1. mgr. 3. gr. laganna kemur: einstaklingur með samþætta sjón- og heyrnarskerðingu.
5. Í stað orðsins „daufblinda“ í 3. tölul. 1. mgr. 3. gr. laganna kemur: Samþætting sjón og heyrnarskerðingar.
6. Í stað orðsins „daufblindra“ í a-lið 7. tölul. 2. mgr. 4. gr. laganna kemur: einstaklinga með samþætta sjón- og heyrnarskerðingu.
7. Í stað orðanna „daufblinda einstaklinga“ í 4. mgr. 4. gr. laganna kemur: einstaklinga með samþætta sjón- og heyrnarskerðingu.
8. Í stað orðsins „daufblinda“ í 5. gr. laganna kemur: einstaklinga með samþætta sjón- og heyrnarskerðingu.
9. Í stað orðsins „daufblindum“ í 1. mgr. 5. gr. laganna kemur: einstaklingum með samþætta sjón- og heyrnarskerðingu.
10. Í stað orðsins „daufblindir“ í 1. mgr. 6. gr. laganna kemur: með samþætta sjón- og heyrnarskerðingu.

XIV. KAFLI.

**Breyting á lögum um réttindagæslu fyrir fatlað fólk nr. 88/2011.**

15. gr.

Í stað orðanna „hagsmunasamtök fatlaðra“ í c. og. f. lið 2. mgr. 3. gr. laganna kemur: hagsmunasamtök fatlaðs fólks.

3. HLUTI

**Fjármála- og efnahagsráðuneyti.**

XV. KAFLI  
**Breyting á lögum um starfstengda eftirlaunasjóði, nr. 78/2007, með síðari breytingum.**16. gr.

Í stað orðsins „fatlaðir“ í 14-lið viðauka laganna kemur: fatlað fólk.

XVI. KAFLI  
**Breyting á lögum um vörugjald á ökutækjum, eldsneyti ofl., nr. 29/1993, með síðari breytingum.**17. gr.

Í stað orðsins „fatlaðra“ í m-lið 1. tl. 4. gr. laganna kemur: fatlaðs fólks og stað orðsins „fötluðum“ kemur: fötluðu fólki. .

XVII. KAFLI  
**Breyting á lögum um opinber innkaup, nr. 84/2007, með síðari breytingum.**18. gr.

1. Í stað orðsins „fatlaðra“ í 40. gr. laganna kemur: fatlaðs fólks.
2. Í stað orðsins „fatlaðra“ í 29. lið viðauka laganna kemur: fatlaðs fólks.
3. Í stað orðsins „fatlaðra“ í 23. gr. tilskipunar sem er fylgiskjal laganna kemur: fatlaðs fólks.

4. HLUTI  
**Umhverfis- og auðlindaráðuneyti.**

XVIII. KAFLI  
**Breyting á lögum um hollustuhætti og mengunarvarnir, nr. 7/1998, með síðari breytingum.**19. gr.

Í stað orðsins „fatlaðra“ í 14. tölul. 4. gr. laganna kemur: fatlaðs fólks.

XIX. KAFLI  
**Breyting á skipulagslögum, nr. 123/2010, með síðari breytingum.**20. gr.

Í stað orðsins „fatlaða“ í 3. tölul. 1. mgr. 2. gr. laganna kemur: fatlað fólk.

XX. KAFLI  
**Breyting á lögum um mannvirki, nr. 160/2010, með síðari breytingum.**21. gr.

Í stað orðsins „fatlaða“ í 3. tölul. 3. gr. laganna kemur: fatlað fólk.

5. HLUTI  
**Mennta- og menningarmálaráðuneyti.**

XXI. KAFLI  
**Breyting á lögum um Blindrabókasafn Íslands, nr. 150/2012, með síðari breytingum.**22. gr.

Í stað orðsins „fatlaðra“ í 3. mgr. 15. gr. laganna kemur: fatlaðs fólks.

XXII. KAFLI  
**Breyting á lögum um stöðu íslenskrar tungu og íslensks táknmáls, nr. 61/2011, með síðari breytingum.**23. gr.

1. Í stað orðsins „daufblinda“ í 2. mgr. 3. gr. laganna kemur: samþætting sjón- og heyrnarskerðingar.
2. Í stað orðsins „daufblinda“ í 2. mgr. 5. gr. laganna kemur: einstaklinga með samþætta sjón- og heyrnarskerðingu.

XXIII. KAFLI  
**Breyting á bókasafnalögum, nr. 150/2012.**24. gr.

1. Í stað orðsins „fatlaðra“ í 3. mgr. 15. gr. laganna kemur: fatlaðs fólks.
2. Í stað orðanna „daufblinda einstaklinga“ í 1. mgr. 17. gr. laganna kemur: einstaklinga með samþætta sjón- og heyrnarskerðingu.

XXIV. KAFLI

**Breyting á lögum um grunnskóla nr. 91/2008**

Í stað orðsins „fatlaðra“ í 16. gr. laganna kemur: fatlaðs fólks.

XXV. KAFLI

**Breyting á lögum um framhaldsskóla nr. 92/2008**

Í stað orðsins „fatlaðra“ í 34. gr. laganna kemur: fatlaðs fólks.

XXVI. KAFLI

**Breyting á lögum um opinbera háskóla nr. 85/2008.**

Í stað orðsins „fatlaðra“ í 24 gr. laganna kemur: fatlaðs fólks.

6. HLUTI

**Forsætisráðuneyti.**

XXVII. KAFLI  
**Breyting á upplýsingalögum, nr. 140/2012, með síðari breytingum.**25. gr.

Í stað orðsins „fötluðum“ í 4. mgr. 13. gr. laganna kemur: fötluðu fólki.

XXIIV. KAFLI  
**Gildistaka.**26. gr.

    Lög þessi öðlast þegar gildi.

**Athugasemdir við lagafrumvarp þetta.**

     Ísland undirritaði sáttmála Sameinuðu þjóðanna um réttindi fatlaðs fólks (CRPD) hinn 30. mars 2007. Markmið sáttmálans er að efla, verja og tryggja full og jöfn mannréttindi og grundvallarfrelsi fyrir allt fatlað fólk til jafns við aðra. Sáttmálinn á að tryggja að fatlað fólk geti lifað í samfélaginu án aðskilnaðar við aðra og komi þannig í veg fyrir einangrun fatlaðs fólks.

Með þingsályktunartillögu, nr. 1496/2012, um framkvæmdaáætlun um málefni fatlaðs fólks, setti Alþingi fram fjölda verkefna sem koma átti í framkvæmd fyrir lok ársins 2014. Meðal þess sem nefnt var í framkvæmdaáætluninni var fullgilding sáttmála Sameinuðu þjóðanna um réttindi fatlaðs fólks. Á grundvelli framkvæmdaáætlunarinnar hefur innanríkisráðuneytið leitt vinnu samstarfsnefndar ráðuneyta við að undirbúa fullgildingu sáttmálans. Ráðuneytin hafa farið yfir löggjöf hvert á sínu sviði og greint hvaða lagabreytinga ákvæði sáttmálans krefjast. Yfirferðin leiddi í ljós að gera þurfti orðalagsbreytingar á fjölda ákvæða til að samræma hana hugtakanotkun sáttmálans, auk efnislegra breytinga á ákvæðum laga. Frumvarp þetta er bein afleiðing af framangreindri vinnu og miðast að því að færa hugtök laga til samræmi við ákvæði sáttmálans. Það er því hluti af þeim lagabreytingum sem unnið er að til undirbúnings fullgildinga sáttmálans. Áætlað er að fleiri frumvörp verði lögð fram á þessum þingvetri í tengslum við verkefnið.

Í tengslum við undirbúning fullgildingar sáttmálans hefur endurskoðuð þýðing hans á íslensku verið unnin undir forystu Ágústu Þorbergsdóttur, verkefnisstjóra á málræktarsviði hjá Stofnun Árna Magnússonar. Ítarlegt samráð var haft við hagsmunasamtök, stofnanir, félagasamtök og ráðuneyti til þess að trygga samræmi í hugtakanotkun við aðra alþjóðasáttmála sem Ísland er aðili að auk þess að mæta kröfum hagsmunasamtaka um endurskoðaða hugtakanotkun. Lokaútgáfa íslenskrar þýðingar samningsins var birt á heimasíðu innanríkisráðuneytisins í nóvember 2013, en þar kemur fram að „ Útkoman er lokaútgáfa þýðingar sem nú er birt á vef innanríkisráðuneytisins og er sá formlegi texti sem stuðst verður við í fullgildingaferlinu og birtur verður í Stjórnartíðindum að fullgildingu lokinni.“

    Frumvarp þetta er samið í innanríkisráðuneytinu með aðstoð fyrrnefndrar samstarfsnefndar allra ráðuneyta. Þá var haft víðtækt samráð við hagsmunasamtökin Öryrkjabandalag Íslands, Geðhjálp og Þroskahjálp sem hafa fengið til umsagnar öll þau skjöl sem unnin hefur verið í tengslum við fullgildingu sáttmálans. Við vinnslu frumvarpsins var það sent til þeirra fagráðuneyta sem frumvarpið snertir, þ.e. félags- og heilbrigðisráðuneytis, mennta- og menningarmálaráðuneytis, forsætisráðuneytis, umhverfis- og auðlindaráðuneytis, fjármála- og efnahagsráðuneytis, atvinnu- og nýsköpunarráðuneytisins og utanríkisráðuneytis. Velferðarsvið Reykjavíkurborgar og Samband íslenskra sveitarfélaga hafa einnig átt aðild að starfi ofangreindra nefnda og fengu allir þessir aðilar frumvarpið til umsagnar áður en það tók á sig endanlega mynd. Þá var einnig leitað álits sérfræðings hjá Háskóla Íslands í fötlunarfræðum.

    Frumvarpið skiptist í 5. kafla. Í 1. kafla má finna breytingar er varða innanríkisráðuneytið. Í 2. kafla má finna breytingar er varða velferðarráðuneytið. Í 3. kafla má finna breytingar sem varða fjármála- og efnahagsráðuneytið. Í 4. kafla má finna breytingar sem varða umhverfis- og auðlindaráðuneytið. Í 5. kafla má finna breytingar sem varða mennta- og menningarmálaráðuneytið. Í 6. kafla má finna breytingar sem varða forsætisráðuneytið. Er þessi skipting gerð til að auka á skýrleika frumvarpsins og auðvelda yfirferð þess.   
    Greinar frumvarpsins þarfnast ekki skýringa enda er felur það ekki í sér efnisbreytingar á ákvæðum laga.